Simbiosis inggih punika gayutan timbal balik antawisipunkalih makluk hidup ingkang sami gesang sesarengan. Tembung simbiosis asalipun saking basa Yunani, inggih punika sym ingkang tegesipun karo (basa Indonesia dengan), kaliyan biosis ingkang tegesipun panguripan. Dados, simbiosis inggih punika satunggaling pola interaksi ingkang raket antawisipun kalih organisme utawi langkung ingkang jinisipun bènten lan gesang kanthi sesarengan, déné simbion inggih punika aran saking makluk ingkang nindakaké simbiosis. Hubungan antawisipun organisme-organisme punika amarga salah satunggal utawi kalih-kalihipun organisme mbetahaken pambiyantu saking organisme sanèsipun kanggé saged tahan anggènipun gesang ugi supados saged tumuwuh biak.

Jinis 

 Simbiosis Mutualisme, inggih punika gayutan timbalbalik ingkang sami bathinipun. Tuladhanipun inggih punika:
 gayutan antawisipun kupu lan tuwuhan kembang,
 kembang sepatu kaliyan tawon
 gayutan antawisipun kebo lan manuk jalak,
 Protozoa Mixotricha paradoxa kaliyan rayap Mastotermes darwiniensis, ugi
 jinis jamur tartamtu kaliyan ganggang ingkang mbentuk Lichenes (lumut kerak).
 Simbiosis Komensalisme, inggih punika gayutan ingkang bathi namung salah satunggaling pihak, déné pihak sanèsipun boten tuna ugi boten bathi. Tuladhanipun inggih punika:
 gayutan antawisipun Anemon laut lan iwak badhut,
 gayutan antawisipun tuwuhan anggrek kaliyan wit ageng kanggé nèmplèk,
 gayutan antawisipun iwak hiu lan iwak remora.
 Simbiosis Parasitisme, inggih punika gayutan ingkang pihak satunggal tuna, lan pihak sanèsipun bahti. Tuladhanipun inggih punika:
 tumo ingkang gesang ing badan kéwan,
 Kembang Raflesia ingkang gesang ing tuwuhan inangipun,
 taneman taliputri kaliyan taneman inanginpun, ugi
 cacing weteng lan cacing tambang ingkang gesang ing padharanipun manungsa.
 Amensalisme, inggih punika nalika salah satunggaling pihak tuna lan pihak sanèsipun boten bathi ugi boten tuna. Tuladhanipun inggih punika:
 jamur Penisilin kaliyan Sarcoptes.
 Kompetisi, ing pundi pihak kekalihipun sami tuna, padatan kadadosan lumantar kompetisi nalika ngrebutaken panganan.
 Netralisme, inggih punika simbiosis ing pundi pihak kekalihipun boten wonteng ingkang tuna inggih boten wonten ingkang bahti. Simbiosis antawisipun spésies kalih punika boten njalari bathi utawi tuna kanggé kekalihipun.

Cathetan suku 

Biologi